তিনি বলেন, নাহিদ যদি অজানা কোন দোষ করে থাকে তবে সেটা হতে তার রাজনীতি করা। রাজনীতি সারাদেশে অনেকেই করে। আমার ছেলের কি দোষ। রাজনীতির কারণে আমার ছেলে অপহৃত বা গুম হতে পারেনা। সে যদি কোন অপরাধ করে থাকে- তবে দেশে আইন আছে, আদালত আছে। আইন আদালত তার বিচার করবে। বাড়ি থেকে ধরে নিয়ে গিয়ে গুম করে রাখা কোন গণতান্ত্রিক বা সভ্য দেশের সংস্কৃতি হতে পারে না। আমি আমার ছেলেকে ফেরত পাবার জন্য স্থানীয় প্রশাসনসহ সরকারের নিকট আকুল আবেদন জানাচ্ছি। তিনি নাহিদকে ফিরে পাবার জন্য সাংবাদিকদের সার্বিক সহযোগিতা কামনা করেন।